****

**REPUBLIKA HRVATSKA**

**ZADARSKA ŽUPANIJA**

** OPĆINA PRIVLAKA**

Ivana Pavla II 46, 23233 PRIVLAKA

KLASA: 620-01/19-01/02

URBROJ: 2198/28-02-19-1

Privlaka, 05. prosinca 2019. godine

Na temelju članka 37. točka 4. Zakona o proračunu (NN broj 87/08, 136 /12 i 15/15 ) i članka 46. Statuta općine Privlaka (Službeni glasnik Zadarske županije broj 14/09, 14/11, 10/13 i 05/18) Općinski načelnik Općine Privlaka dana 05. prosinca 2019. godine dostavlja Općinskom vijeću Općine Privlaka

**PRIJEDLOG PROGRAMA**

**javnih potreba u sportu i rekreaciji u 2020. godini**

**Članak 1.**

Program javnih potreba u sportu i rekreaciji u općini Privlaka potiče rad sportskih klubova kroz program tjelesne i zdravstvene kulture djece i mladeži, trening, organiziranje i provođenje sportskih natjecanja i aktivnosti, te briga o održavanju sportskih objekata.

**Članak 2.**

 Sportski klubovi financiraju se iz Proračuna Općine Privlaka na način da se osiguravaju sredstva za osnovno funkcioniranje klubova, a prema programima samih klubova. Sredstva za program javnih potreba u području sporta u Proračunu Općine Privlaka za 2020. godinu predviđena su u ukupnom iznosu od 480.000,00 kn i to za:

- Košarkaški klub „Sabunjar“ 15.000,00 kn

* Nogometni klub „Sabunjar“ 330.000,00 kn
* Nogometni klub „Sabunjar“ - veterani 30.000,00 kn
* Šahovski klub Sv. Vid 55.000,00 kn
* MNK Privlaka 15.000,00 kn
* Društvo sportske rekreaciji „Tintilinić“ 15.000,00 kn
* Ostale udruge u sportu 20.000,00 kn

**Članak 3.**

 U cilju praćenja korištenja sredstava Programa javnih potreba u sportu na području Općine Privlaka za 2020. godinu korisnici Programa obvezni su Općinskom vijeću Općine Privlaka dostaviti godišnje izvješće o ostvarenju javnih potreba u sportu i dokumentaciju o utrošenim sredstvima.

**Članak 4.**

Ovaj Program stupa na snagu 01. siječnja 2020. godine, a objavit će se u "Službenom glasniku Zadarske županije".

                                               OPĆINSKI NAČELNIK OPĆINE PRIVLAKA

 Gašpar Begonja, dipl. ing.

*OBRAZLOŽENJE:*

Donošenje programa javnih potreba u sportu propisano je Zakonom o sportu („Narodne novine“ 71/06, 150/08, 124/10, 124/11, 86/13, 94/13, 85/15, 19/16) i Zakonom o udrugama („Narodne novine“ 74/14, 70/17). Programom javnih potreba u sportu Općine Privlaka utvrđuju se aktivnosti, poslovi i djelatnosti koje su od značaja za Općinu Privlaka, a u svezi sa poticanjem i promicanjem sporta, provođenjem sportskih aktivnosti, djelovanje sportskih udruga na području Općine Privlaka te sportsko rekreacijskom aktivnošću građana, kao i drugim sportskim aktivnostima koje su u funkciji unapređenja i čuvanja zdravlja.

Za ostvarivanje javnih potreba u sportu osiguravaju se financijska sredstva iz Proračuna Općine Privlaka u iznosu od 435.000,00 kn, a navedena sredstva će se dodijeliti korisnicima/udrugama u sportu sukladno Pravilniku o financiranju javnih potreba Općine Privlaka te izravnim financiranjem na temelju odluka načelnika.